Document ID: 31987R1891

ΚΑΝΟΝΙΣΜΟΣ (ΕΟΚ) αριθ. 1891/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για τον καθορισμό, για την περίοδο εμπορίας 1987/88, της τιμής προσανατολισμού και της τιμής παρέμβασης για τα χονδρά βοοειδή
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 3 παράγραφος 3, την πρόταση της Επιτροπής (3), τη γνώμη του Ευρωπαϊκού Κοινοβουλίου (4), τη γνώμη της Οικονομικής και Κοινωνικής Επιτροπής (5), Εκτιμώντας: ότι, κατά τον καθορισμό της τιμής προσανταλισμού για τα χονδρά βοοειδή, πρέπει να ληφθούν υπόψη τόσο οι στόχοι της κοινής γεωργικής πολιτικής όσο και η συμβολή την οποία η Κοινότητα θέλει να επιφέρει στην αρμονική ανάπτυξη του διεθνούς εμπορίου 7 ότι η κοινή γεωργική πολιτική έχει ιδίως σαν στόχους την εξασφάλιση δίκαιου βιοτικού επιπέδου στο γεωργικό πληθυσμό, την εξασφάλιση του εφοδιασμού και την εξασφάλιση λογικών τιμών στους καταναλωτές 7 ότι η τιμή προσανατολισμού πρέπει να καθορίζεται σύμφωνα με τα κριτήρια που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 805/68 7 ότι ο κανονισμός (ΕΟΚ) αριθ. 653/87 (6) προβλέπει την εφαρμογή των κοινών τιμών στην Ισπανία στην αρχή της περιόδου εμπορίας 1987/88 7 ότι με τον κανονισμό (ΕΟΚ) αριθ. 869/84 (7) αποφασίστηκε να εφαρμοστούν τα μέτρα παρεμβάσεως πειραματικά και για περίοδο 3 ετών με βάση την κοινοτική κλίμακα κατατάξεως των σφαγίων των χονδρών βοοειδών που καθορίσθηκε από τον κανονισμό (ΕΟΚ) αριθ. 1208/81 (8) 7 ότι, λαμβάνοντας υπόψη την πείρα που αποκτήθηκε κατά τη διάρκεια της περιόδου αυτής και τα πλεονεκτήματα που συνδέονται με τη χρησιμοποίηση της εν λόγω κλίμακας, θα πρέπει να συνεχισθεί η εφαρμογή της στα μέτρα παρεμβάσεως 7 ότι ενδείκνυται, κατά συνέπεια, να καθορισθεί εφεξής η τιμή παρεμβάσεως ανά 100 χιλιόγραμμα βάρους σφαγίου για τις κατηγορίες ζώων που είναι επιλέξιμες για την παρέμβαση, με αναγωγή σε ποιότητα αναφοράς που ορίζεται σύμφωνα με την εν λόγω κλίμακα 7 ότι, επιπλέον, δεδομένου ότι οι κατηγορίες αυτές είναι ολοένα και περισσότερο συγκρίσιμες από απόψεως εμπορικής αξίας, είναι σκόπιμο να καθορισθεί μία ενιαία τιμή παρεμβάσεως για τις εν λόγω κατηγορίες ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1987/88, η τιμή προσανατολισμού για τα χονδρά βοοειδή καθορίζεται σε 205,02 ECU ανά 100 χιλιόγραμμα ζωντανού βάρους.
Άρθρο 2
Για την περίοδο εμπορίας 1987/88 και κατά παρέκκλιση από το άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 805/68, η τιμή παρέμβασης καθορίζεται για τα σφάγια των αρσενικών ζώων της ποιότητας R 3 της κοινοτικής κλίμακας κατατάξεως χονδρών βοοειδών που καθορίστηκε από τον κανονισμό (ΕΟΚ) αριθ. 1208/81, σε 344 ECU ανά 100 χιλιόγραμμα βάρους σφαγίου.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την έναρξη της περιόδου εμπορίας 1987/88 για το βόειο κρέας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 2